Pressemeddelelse Dragør, den 19. december 2017

**Smag økologisk Street Food i særklasse**

For første gang nogensinde kan en dansk messe præsentere en ren økologisk bespisning med lækkerier

fra Street Food Denmark-karavanen. Onsdag den 28. februar og torsdag den 1. marts 2018 præsenterer fagmessen Møde & Event 2018 i Bella Center en række håndplukkede Street Food-aktører, der fremtryller økologisk gademad fra øverste hylde. Det sker under navnet Street Food Denmark Food Corner.

**Økologisk madkoncept**

Det er Street Food Denmark, der lancerer et rendyrket økologisk madkoncept. For det går rigtigt stærkt for landets største mobile Street Food-organisation. Den tæller allerede over 80 mobile madvogne med vidt forskellige madkoncepter fra hele verden. De bliver individuelt tilpasset til både store landsdækkende forbrugermesser, musikfestivaller og kulinariske arrangementer med fokus på lokal madkultur.

**Startskud til økologisk Street Food**

Møde- og eventmessen i Bella Center bliver indrettet med et stemningsfyldt område på 600 kvm., hvor udstillere og messedeltagere kan nyde den økologiske Street Food. Maden bliver skabt på stedet af de specialiserede kokke og medarbejdere, der bl.a. kommer fra Nordic Fast Food Ristet Rug, Get Hooked, Bangkok Street Kitchen, Bike & Bake, Siesta Food Truck, Joe & The Juice og H.J. Hansen Vin A/S.

- Vi har gradvist højnet procentdelen af økologiske råvarer i vores Street Food-mad. Nu tager vi skridtet fuldt ud og har skabt Danmarks første økologiske Street Food-koncept. Det er stadig selvejende madvogne med dygtige kokke, der serverer den lækreste økologisk gademad lavet fra bunden, udtaler Christian Willesen, der har grundlagt Street Food Denmark.

**Økotrend breder sig**

For Christian Willesen og Street Food Denmark er det et naturligt skridt at udvide konceptet i økologisk retning og dermed mætte en stor efterspørgsel på markedet. Han satser stærkt på at den økologiske Street Food-karavane lægger vejen forbi bl.a. Roskilde Festivallen, fødevaremessen Food Expo i MCH Messecenter Herning og en række andre arrangementer rundt om i landet.

- Vi rykker ud til både små private arrangementer og til de helt store virksomhedsarrangementer. Allerede nu ser det meget lovende med et stort antal forhåndsbookninger og forespørgsler på levering af økologiske madoplevelser rundt omkring i landet. Som altid har vi et skarpt fokus på gode råvarer, autentisk smag, personligt præg fra dygtige kokke og økologisk mad til rimelige penge, fortæller Christian Willesen.

**Book økologisk Street Food**

Vær med på den økologiske madvogn og book en eller flere af de økologiske Food Trucks fra Møde & Event 2018-messen. De er alle medlemmer af Street Food Denmark-organisationen, og kan bookes hos Christian Willesen med kontaktoplysningerne herunder.

**Vil du vide mere?**

Kontakt Christian Willesen fra Street Food Denmark på telefon +45 2118 8040 eller mailadressen christian@streetfooddenmark.com og få yderligere oplysninger om indholdet af denne pressemeddelelse.

*På kort tid har Street Food Denmark udviklet sig til landets største mobile madkaravane. Med en base på over 80 Food Trucks tilbydes skræddersyede løsninger til fagmesser, forbrugermesser, musikfestivaller, events, havnefester mv., og med et nyt økologisk madkoncept tager Street Food Denmark næste skridt ind i fremtidens on location bespisning.*